संयुक्‍त परिवारों के बिखराव के साथ ही नैतिकता, सामाजिक नियमों व कानूनों, रहन-सहन में भी बहुत बदलाव आ चुका है। संयुक्त परिवारों के मज़बूत स्तंभों के ढहते ही समाज का सारा ढांचा तहस-नहस हो गया है। अनेक परंपराएं और रीति-रिवाज समाप्‍त हो चुके हैं। ऐसा होने से हमारी संस्कृति को गंभीर आघात पहुंचा है। एकल परिवारों की बढ़ती प्रव़त्ति और संयुक्त परिवारों में बिखराव आने से हमारी संस्‍कृति पर पाश्‍चात्‍य संस्‍कृति हावी होती जा रही है। निस्‍संदेह इसके कारण हमारे समाज में महिलाओं की भूमिका और स्थिति में भी बदलाव आया है।